โรงแรมสาหัส ครึ่งหนึ่งมีเงินอยู่ได้ไม่ถึง 3 เดือน
เปิดประเทศ ยังดีไม่พอ โรงแรมรายได้ยังเข้าน้อย มีถึง 49% ที่มีสถาพคล่องอยู่ได้ไม่ถึง 3 เดือน
12 ธ.ค. 2564

ผลสำรวจความเชื่อมั่นผู้ประกอบการที่พักแรม (Hotel business operator Sentiment Index: HSI) เดือนพฤศจิกายน 2564 ซึ่ง ธนาคารแห่งประเทศไทย (ธปท.) จัดทำร่วมกับสมาคมโรงแรมไทย พบว่า ผู้ประกอบการที่พักแรมได้รับผลบวกจากมาตรการกระตุ้นการท่องเที่ยวของภาครัฐ การผ่อนคลายมาตรการควบคุม การแพร่ระบาดเพิ่มเติม และการเปิดประเทศ สะท้อนจากอัตราการเข้าพักและรายได้รวมที่ทยอยปรับดีขึ้นต่อเนื่องอย่างไรก็ตาม ผู้ประกอบการโรงแรมมีการจ้างงานเฉลี่ย 59% ก่อนการระบาดของโคววิด ซึ่งการจ้างงานใกล้เคียงกับเดือนก่อนหน้า อัตราการเข้าพักอยู่ที่ประมาณ 30% เพิ่มขึ้นจากเดือนก่อนหน้าอยู่ที่ประมาณ 23%นอกจากนี้ โรงแรมที่เปิดบริการมีรายได้กลับมามากกว่า 30% มีสัดส่วนเพิ่มขึ้นเป็น 43% แต่ทั้งนี้โรงแรมที่มีสภาพคล่องมาอยู่ได้ไม่ถึง 3 เดือน ยังมีสูงถึง 49% ใกล้เคียงกับเดือนก่อนหน้าที่มี 50%